Рыспаев Барпы

Рыспаев Барпы (15. 9. 1927, Талас облусу, Киров р-ну, Арчагул айылы - 11.3.2005, Ош шаары) - СССР (1958-66) жана Кыргыз ССР (1985-90) Жогорку Советинин депутаты, Кыргыз ССРинин маданиятка эмгек сиңирген кызматкери (1987).

 Кыргызстан Коммунисттик партиясынын борбордук комитетине караштуу республикалык партиялык мектепти (1950), Москвадагы КПСС БКга караштуу Жогорку партиялык мектепти (1956), коомдук илимдер академиясын (1966) бүткөн.
 1942-48-жылдары Чаткал райондук соттун катчысы, сот-аткаруучусу, элге билим берүү бөлүмүнүн инспектору, аскер комиссариатынын катчысы, райондук аткаруу комитетинин жооптуу катчысы, төраганын орун басары, 
 1950-58-жылдары партиялык жооптуу кызматтардын кызматкери, 
 1958-60-жылдары Кыргызстан ЛКЖС БКнын 1-катчысы, 
 1961-64-жылдары партиянын Ысык-Көл райондук комитетинин 1-катчысы, 
 1966-81-жылдары Ош облустук аткаруу комитетинин төрагасынын орун басары, партиянын Ош облустук комитетинин катчысы, 
 1981-86-жылдары Кыргыз Республикасынын тамак-аш өнөр жай министри, 
 1986-91-жылдары басма, полиграфия жана китеп соода боюнча мамлекеттик комитетинин төрагасы, 
 1993-95-жылдары Тамак-аш өнөн жай министрлигинде кеңешчи, башкы адис болуп иштеген.
 «Эл достугу», «Ардак Белгиси» ордени жана медалдар менен сыйланган.
 Экономика илимдеринин кандидаты.

 Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Категория:Чаткал району
Категория:Инсандар